На основу одредби члана 4. Одлуке о оснивању Фондације за младе таленте града Београда („Службени лист града Београда“ бр. 37/15), члана 7. Статута Фондације и члана 11. Правилника о додели новчаних средстава (УО-1179/18) Фондације за младе таленте града Београда на двадесеттрећој седници Управног одбора Фондације одржаној 13.11.2018. године

УПРАВНИ ОДБОР
ФОНДАЦИЈЕ ЗА МЛАДЕ ТАЛЕНТЕ ГРАДА БЕОГРАДА

објављује

КОНКУРС
ЗА ДОДЕЛУ НОВЧАНИХ СРЕДСТАВА ТАЛЕНТОВАНИМ УЧЕНИЦИМА

ОД ПЕТОГ ДО ОСМОГ РАЗРЕДА ОСНОВНИХ

 ШКОЛА СА СЕДИШТЕМ НА ТЕРИТОРИЈИ ГРАДА БЕОГРАДА

Фондација за младе таленте града Београда расписује Конкурс за доделу новчаних средстава талентованим ученицима од петог до осмог разреда основних школа са седиштем на територији града Београда у 2018. години (у даљем тексту:Конкурс) ради:

- набавке неопходне опреме[[1]](#footnote-1) која омогућава даље неговање талента.

Фондација за младе таленте града Београда на основу Одлуке Управног одбора о расподели новчаних средстава талентованим ученицима од петог до осмог разреда основних школа са седиштем на територији града Београда за 2018. годину (УО-1180/18), путем конкурса, а сходно Финансијском плану Фондације за 2018. годину, додељује:

- **укупaн износ** од 12.000.000,00 рсд (словима: дванаестмилиона) бруто, ради набавке неопходне опреме која омогућава даље неговање талента.

Услови, критеријуми и бодовне листе прописане су Правилником о додели новчаних средстава путем расписивања конкурса (УО-1179/18).

Спровођење Конкурса ближе је уређено Упутством за спровођење Конкурса за доделу новчаних средстава ученицима од петог до осмог разреда основних школа са територије града Београда у 2018. години (у даљем тексту: Упутство).

Кандидат, који испуни услове конкурса рангира се у оквиру предлога ранг листе, на основу броја остварених бодова за које је пружио доказе наведене у даљем тексту Конкурса, редоследом на ранг листи од првог места (највише остварених бодова) до најмање остварених бодова.

Према ранг листи средства се одобравају кандидатима почев од првог места (највише остварених бодова) до висине утрошка новчаних средстава предвиђених одлуком о расподели средстава.

У складу са Одлуком о расподели новчаних средстава талентованим ученицима од петог до осмог разреда основних школа са седиштем на територији града Београда за 2018. годину (УО-1180/18), **максимални износ који се може доделити појединачном кандидату за набавку неопходне опреме која омогућава даље неговање талента на Конкурсу износи 300.000,00 динара.**

Уколико неопходна опрема која омогућава даље неговање талента ради чије набавке се кандидат пријављује на Конкурс вреди више од 300.000,00 динара, кандидату не може бити додељен износ виши од 300.000,00 динара, а уколико неопходна опрема која омогућава даље неговање талента ради чије набавке се кандидат пријављује на Конкурс вреди мање од 300.000,00 динара, кандидату не може бити додељен износ виши од вредности опреме.

Документација, која се предаје Фондацији може бити оригинал, оверена фотокопија или фотокопија, при чему се приликом конкурисања Фондацији доноси на увид оригинал документ.

Одобрена средства се додељују једнократно.

Кандидат се рангира на ранг листи Конкурса остваривањем бодова који су дефинисани у оквиру сваког од следећих критеријума:

1. Таленат (уметност, спорт и наука)

2. Социјално-економски статус породице

3. Успех у школовању

4. Припадност осетљивој друштвеној групи

5. Изузетност

Уколико два или више кандидата оствари исти број бодова према утврђеним мерилима и критеријумима, предност при рангирању имаће кандидат који је остварио више бодова према критеријуму Таленат.

Уколико су поменити кандидати остварили исти број бодова и према критеријуму Таленат, предност при рангирању имаће кандидат који је остварио више бодова према критеријуму Социјално-економски статус породице.

Уколико су поменити кандидати остварили исти број бодова и према критеријуму Социјално-економски статус породице, предност при рангирању имаће кандидат који је остварио више бодова према креитеријуму Успех у школовању.

Уколико су поменити кандидати остварили исти број бодова и према критеријуму Успех у школовању, предност при рангирању имаће кандидат који је остварио више бодова према креитеријуму Изузетност.

Уколико су поменити кандидати остварили исти број бодова и према критеријуму Изузетност предност при рангирању имаће кандидат са већом трећом децималом у пресеку школовања за претходну годину.

**Рок за достављање пријава је 26. новембар 2018. године.**

Образац пријаве за конкурс може се преузети у Фондацији за младе таленте града Београда, Трг Николе Пашића бр. 6, (II спрат, канц. 218), на сајту Фондације за младе таленте на адреси: [www.fondzamladebeograd.rs](http://www.fondzamladebeograd.rs), у рубрици „Конкурси“ или на сајту Града Београда**-** Градске управе града Београда на адреси: [www.beograd.rs](http://www.beograd.rs), у рубрици „Градски огласи, конкурси и тендери”.

**Пријаве на конкурс треба доставити на адресу**: Фондација за младе таленте града Београда, Трг Николе Пашића бр. 6, 11000 Београд, са назнаком „Пријава за Конкурс за доделу новчаних средстава талентованим ученицима од петог до осмог разреда основних школа са територије града Београда у 2018. години”, непосредно Фондацији или препоручено поштом.

Пријаву може поднети учеников родитељ или старатељ или да их предложи образовна установа, уметничка, спортска или научна организација**.**

Неблаговремена, непотпуна и конкурсна докуметација поднета од стране неовлашћених лица неће бити разматрана.

Неблаговременом пријавом сматра се пријава која је предата након истека рока за пријављивање.

Датум предаје пошти препоручене пошиљке сматра се датумом конкурисања (тј. пријава мора имати жиг поште са назначеним датумом, најкасније 26.11.2018.) или пријава може бити предата непосредно Фондацији најкасније 26.11.2018. Радно време Фондације је радним данима од 07:30 до 15:30 часова.

Неблаговремене пријаве неће се разматрати и по окончању поступка, исте ће бити враћене подносиоцу пријаве уз пропратно писмо.

Непотпуном пријавом сматра се пријава која не садржи сву потребну документацију, која је наведена у конкурсу. Допуне документације по истеку рока за конкурисање биће третиране као неблаговремене и неће бити разматране.

Кандидати се рангирају према укупном броју бодова оствареним по свим Критеријумима и мерилима уређеним Правилником о додели новчаних средстава Фондације за младе таленте града Београда - путем расписивања конкурса бр: УО-1179/18 (у даљем тексту: Правилник).

Рангирање и бодовање врши Комисија.

Рангирање и бодовање се врши на основу достављене документације.

Комисија разматра и бодује пријаве на основу Пословника о раду комисије, Упутства и Правилника.

Комисија разматра пријаве, које су пристигле на конкурс, врше бодовање и рангирање и на основу утврђеног броја бодова и рангирања, сачињава предлог ранг листе за доделу средстава који објављује на интернет сајту Фондације (<http://www.fondzamladebeograd.rs/>).

Сваки учесник у Конкурсу може Управном одбору Фондације уложити приговор, преко Комисије, на предлог ранг листе, у року од 8 дана од дана објављивања предлога ранг листе на сајту Фондације. Приговор на предлог ранг листе предаје се у писменој форми непосредно у просторијама Фондације за младе таленте града Београда, Трг Николе Пашића бр. 6, (II спрат, канц. 218).

Од дана објављивања предлога ранг листе до истека рока за подношење приговора сваки учесник у Конкурсу може извршити увид у документацију на лични захтев.

Након доношења одлуке по приговорима Управни одбор доноси одлуку о коначној ранг листи и коначну ранг листу објављује на интернет сајту Фондације (<http://www.fondzamladebeograd.rs/>).

Одлука о коначној ранг листи Управног одбора је коначна.

Са кандидатима којима су одобрена новчана средства директор Фондације закључује уговор о додели новчаних средстава, а у случају малолетних кандидата уговор се закључује са родитељима/ старатељима кандидата.

## **Додела новчаних средстава талентованим ученицима од петог до осмог разреда основних школа са територије града Београда ради набавке неопходне опреме која омогућава даље неговање талента**

Неопходном опремом, која омогућава и/или доприноси даљем развоју и неговању талента, сматрају се потребна средства, а без којих је корисник у немогућности или тежем положају за даље развијање својих способности односно талента.

**Услови**

Услови које кандидати треба да испуњавају:

-да поседују таленат (да је освојио једно од прва три места[[2]](#footnote-2) на републичком/међународном такмичењу у претходне две школске године);

- да су држављани Републике Србије или имају статус избеглицe;

- да имају пребивалиште у граду Београду, минимум 12 (дванаест) месеци до датума расписивања конкурса, односно боравиште – за лица која имају статус избеглице;

- да су редовни ученици од петог до осмог разреда основних школа које имају седиште на територији града Београда;

- да имају просек оцена сваког завршеног разреда током основношколског образовања најмање одличан (4,50);

- да нису понављали ни један разред у досадашњем школовању, осим у случају да кандидати из оправданих разлога нису завршили разред у предвиђеном року (о оправданости разлога одлучује Управни одбор Фондације, на основу достављених доказа о оправданости разлога);

- да нису остварили новчана средства од Фондације на претходном Конкурсу у оквиру категорије за набавку неопходне опреме.

**Критеријуми и бодовање**

**1. Таленат (уметност, спорт и наука) – од 2,00 до 6,50 бодова**

Талентованим учеником сматра се ученик који из појединих области показује нарочити смисао, интерес, радозналост, способност за мисаоне и стваралачке процесе и постиже изванредне резултате из уметности, науке и спорта.

Критеријум таленат се односи на постигнуте резулате **у претходне две школске године** у односу на школску годину у којој је расписан Конкурс.

У оквиру критеријума Таленат вреднује се освојено једно од прва три места на републичком, регионалном или међународном такмичењу која су призната и уврштена у Календар такмичења и смотри ученика основних школа Министарства просвете, науке и технолошког развоја, за претходне две школске године, у односу на школску годину у којој је расписан Конкурс.

**2. Социјално-економски статус породице – од 0,00 до 4,00 бода**

**2.1 Месечни приходи – од 0,00 до 3,00 бода**

Социјално-економски статус породице исказује се бројем бодова за просек укупних месечних примања по члану породице, за оба родитеља/једног родитеља/старатеља кандидата, за последњих дванаест месеци, закључно са претходним месецом у односу на месец у којем је расписан Конкурс, и то:

Просечна зарада из овог Критеријума рачуна се према подацима републичког органа управе надлежног за послове статистике.

**2.2. Школарина – од 0,00 до 1,00 бод**

У оквиру критеријума социјално-економски статус породице кандидат остварује и одређени број бодова у зависности од висине учешћа у финансирању школарине.

**3. Успех у школовању – од 1,25 до 3,30 бода**

Критеријум Успех у школовању познаје две области бодовања Просек оцена и Такмичења.

**3.1. Просек оцена – од 1,25 до 1,50 бода**

**3.2. Такмичења – од 0,00 до 1,80 бодова**

Бодови се добијају за освојена места искључиво на такмичењима који су признати и уврштени у Календар такмичења и смотри ученика основних школа Министарства просвете, науке и технолошког развоја претходне школске године у односу на годину у којој је расписан Конкурс, и то за освојено једно од прва три места на међуокружном, окружном или градском такмичењу.

Када је кандидат из једног или више предмета освојио више појединачних места на такмичењима узима се у обзир најбољи остварени резултат, односно највећи број бодова.

Када је кандидат на основу критеријума Таленат већ добио бодове за постигнуте резултате из одређених школских предмета, бодови из тог предмета се, према критеријуму Успех у школовању, не рачунају.

**4. Припадност осетљивој друштвеној групи – од 0,00 до 1,00 бод**

Кандидати из осетљивих друштвених група (материјално угрожене породице, деца без родитељског старања, једнородитељске породице, национална мањина, лица са инвалидитетом, лица са хроничним болестима, лица чији су родитељи нестали или су киднаповани на територији Косова и Метохије и на територији република бивше СФРЈ, избеглице и расељена лица, интерно расељена лица са Косова и Метохије, повратници по споразуму о реадмисији и депортовани ученици).

**5. Изузетност – од 0,00 до 0,50 бодова**

Уколико је ученик основне школе освојио једно од прва три места на републичким и међународним такмичењима који су признати и уврштени у Календар такмичења и смотри ученика основних школа Министарства просвете, науке и технолошког развоја претходне године у односу на годину у којој је расписан Конкурс, и то у три или више различитих области/предмета, остварује право на додатне бодове, које добије и на основу препоруке ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

**Потребна документација**

Поднета конкурсна документа се не враћају.

Изузетак су неблаговремене пријаве, које се враћају подносиоцу уз пропратно писмо.

Документација која се предаје Фондацији може бити оригинал, оверена фотокопија или фотокопија, при чему се приликом конкурисања Фондацији доноси на увид оригинал документ.

**Потребна документација којом се доказује испуњеност услова:**

- Доказ о освојеном минимум једном од прва три места на републичком/међународном такмичењу у једној од претходне две школске године у односу на школску годину у којој је расписан конкурс.

- уверење о држављанству кандидата (не старије од шест месеци), односно документ којим се доказује статус избеглице – за пунолетне кандидате, односно документ којим се доказује статус избеглице родитеља/старатеља – за малолетна лица;

- уверење о пребивалишту у граду Београду, односно боравиште – за лица која имају статус избеглице; (уверење издато у МУП-у Републике Србије). За малолетне ученике и уверење о пребивалишту за једног од родитеља/старатеља, односно боравиште – за лица која имају статус избеглице;

- потврда o редовном школовању издата од стране школе коју ученик похађа;

- фотокопија/извод из читача важеће личне карте, односно документ којим се доказује статус избеглице а за малолетна лица потребна је фотокопија личне карте родитеља/старатеља;

- сведочанства претходно завршених разреда;

- доказ о оправданости разлога за незавршавање разреда у предвиђеном року (уколико кандидат није завршио разред у предвиђеном року).

-мотивационо писмо кандидата, које садржи и пун назив неопходне опреме за које кандидат конкурише;

- предрачуни опреме за које кандидат конкурише;

**Потребна документација према којој се врши бодовање у оквиру критеријума таленат:**

-стечене дипломе и награде талента на такмичењима у земљи или иностранству у једној или више области, којима се доказује његова досадашња успешност и континуитет рада у последње две године у односу на годину расписивања Конкурса;

-докази о постигнутим успесима на смотрама, турнирима, ревијама талената, секцијама, изложбама, конкурсима, фестивалима, куповима, лигама и другим ваннаставним активностима за последње две године у односу на годину расписивања Конкурса.

**Потребна документација према којој се врши бодовање у оквиру критеријума социјално-економски статус породице:**

-уверење о просечном месечном приходу по члану породице, за оба родитеља/једног родитеља/старатеља кандидата, за последњих дванаест месеци, закључно са претходним месецом у односу на месец у којем је расписан Конкурс;

-уверење о незапослености (издато од стране Националне службе за запошљавање) или уверење о осигурању (издато од Републичког фонда за пензијско и инвалидско осигурање)

-потврду о висини школарине издату од стране школе (уколико ученик похађа основну школу чији оснивач није Република Србија нити град Београд).

 -потврду о постојању и висини стипендије уколико је иста одобрена кандидату (уколико ученик похађа основну школу чији оснивач није Република Србија нити Град Београд).

У случају немогућности достављања уверења о просечном месечном приходу по члану породице доставља се:

-потврда о просечном месечном приходу за последњих дванаест месеци за оба родитеља/једног родитеља/старатеља, издата од стране послодавца и

-изјава о броју чланова домаћинства (оверена код јавног бележника)

**Потребна документација према којој се врши бодовање у оквиру критеријума успех у школовању:**

-диплома са вишеетапног такмичења или потврдe матичне школе или организатора такмичења о оствареном успеху кандидата на вишеетапном такмичењу у претходној школској години у односу на годину расписивања Конкурса;

**Потребна документација којом се доказује припадност осетљивој друштвеној групи:**

1. ученици без родитељског старања – потврду да су на евиденцији Центра за социјални рад или умрлице преминулих родитеља;

2. из једнородитељске породице – извод из матичне књиге умрлих за преминулог родитеља или извод из матичне књиге рођених уколико је родитељ непознат;

3. из националне мањине – потврду Националног савета националне мањине, односно Канцеларије за инклузију;

4. лица са инвалидитетом и лица са хроничним болестима –мишљење Интерресорске комисије или потврду удружења инвалида;

5. лица чији су родитељи нестали или су киднаповани на територији Косова и Метохије и на територији република бивше СФРЈ – потврду одговарајућег удружења породица киднапованих и несталих лица;

6. избеглице, расељена лица и интерно расељена лица са Косова и Метохије – потврду да се корисник налази у евиденцији о избеглим или расељеним лицима / прибавља се у Комесаријату за избеглице и миграције РС, а преко Повереништва за избеглице са територије Општине пребивалишта;

7. повратници по споразуму о реадмисији и депортовани ученици – потврду МУП-а.

**Потребна документација према којој се врши бодовање у оквиру критеријума Изузетност:**

- потписана и печатирана препорука ментора или директора школе, тренера, наставника, уметничких удружења и организација, спортских савеза и осталих релевантних стручњака и стручних организација.

Родитељи/старатељи кандидата којима су одобрена новчана средства према Одлуци о коначној ранг листи дужни су да доставе и:

-фотокопију валидног текућег рачуна на који се може извршити уплата на основу потписаног уговора.

1. Под *опремом* се подразумевају реквизити, инструменти и остала средства која доприносе развијању талента у области спорта, уметности и науке. [↑](#footnote-ref-1)
2. Под освојеним „местом“ сматра се освојено место/медаља/награда.

 [↑](#footnote-ref-2)